בימים המופיעים בלוח החופשות באתר משרד העבודה והרווחה המשפחתונים סגורים. בנוסף, כל מטפלת זכאית לקחת עד שלושה ימי חופש במהלך השנה לפי בחירתה (המכונים 'ימי בחירה'), אך עליה להחזיר אותם בסוף שנת הפעילות (בחופשת הקיץ).
עד שנה"ל תשע"ז אסור היה לקחת את ימי הבחירה ברצף, אולם לאחר תלונות שהגיש איגוד מטפלות המשפחתונים בכוח לעובדים, ניתן כיום לקחת אותם ברצף בהודעה מראש.
בנוסף, בשנה"ל תשע"ז יצא נוהל חדש (בזכות פעילות של איגוד מטפלות המשפחתונים בכוח לעובדים וח"כ עאידה תומא סלימאן), המאפשר יציאה לחופשה מרוכזת לכל מטרה במהלך שנת הפעילות, אחת לשלוש שנים, לעד 12 ימים, לפי החישוב הבא: שני סופי שבוע (4 ימים) + 3 ימי בחירה + 5 ימי חופש עם מחליפה על חשבון המטפלת ובהודעה מראש.